ئاڵای کوردستان
ئاڵای کوردستان () ئاڵای فەرمیی ھەرێمی کوردستانە. لە تەواوی ئەو ناوچانەی لەژێر دەسەڵاتی حکوومەتی ھەرێمی کوردستان دان، لە دامودەزگا حکوومییەکان و ئۆرگانە فەرمییەکان شەکاوەیە. ئەم ئاڵایە زۆر جار وەک ئاڵای کوردستانی گەورە دەبیندرێت.

پێناسە ئاڵای کوردستان 
ئاڵای کوردستان پێک ھاتووە لە سێ ڕەنگی (سوور و سپی و سەوز) و دروشمێک لە ناوەندی.

ڕەنگەکان 
ئاڵای کوردستان لە لاکێشەی ئاسۆیی پێکھاتوە، لاکێشەی سەرەوە ڕەنگی سوورە، ئەوەی ناوەند ڕەنگی سپی یە، و لاکێشەی خوارەوە ڕەنگی سەوزە. بەرینی ئاڵا دوو لەسەر سێ درێژییەکەیەتی.
لە ساڵی (٢٠٠٩)دا پەرلەمانی کوردستان بڕیاریدا، ڕۆژی (١٧)ی کانوونی یەکەمی ھەموو ساڵێک، ڕۆژی ئاڵای کوردستان لەسەرجەم شارو شارۆچکەکانی ھەرێمی کوردستان بکرێتەوە.

ھێمای نەتەوەیی 
دروشمی نەتەوەیی ئاڵای کوردستان خۆری زێڕینە، ئەم خۆرە ٢١ پەڕ (تیشک)ی یەکسان و ھاوشێوەی ھەیە کە ڕێکەوتی ٢١ی ئازار دەگەیەنێت کە نەورۆز و سەرەتای ساڵی کوردییە.
بە لەبەرچاوگرتنی دوو لەسەر سێیەتی قەبارەی ئاڵا، خۆری زێڕین بە پەڕەکانییەوە یەک پێوەرە و بەبێ پەڕەکان نیو پێوەر، ئەم پەڕانە شێوەیان ڕاستە و لە دەرەوە خالێکی تیژ دروست دەکەن. خۆرەکە دەبێ ڕێک لە چەق (ناوەندی) ئاڵای کورستان جێگیر بێت. خۆر بەشێوەیەک جێگیر کراوە کە ستوونی ناوەندی ئاڵا بە ناو خاڵی تیژی بەرزترین پەڕ (تیشک) تێدەپەڕێت.

ڕەنگەکان، کۆدەکانیان، و واتا باوەکانیان

شێوەکانی بەکارھێنانی ئاڵا 
 ھەڵواسین بە دار (ستوون)؛ پێویستە خۆرەکەی لە ھەردوو ڕووەوە دیار بێت.
 بەرزکردنەوەی لە باری پانی؛ ڕەنگی سوور لە سەرەوە و ڕەنگی سەوز لە خوارەوە.
 بەرزکردنەوەی لە باری درێژی؛ ڕەنگی سوور لە لای چەپ و ڕەنگی سەوز لە لای ڕاست.
 لە یەخەدانی وەک ڕۆزێت لەسەر سینگ؛ لە لای چەپ لەسەر دڵ دەدرێت.
 دانان لەسەر مێز؛ پێویستە بە لای چەپ بشکێتەوە.

شێوازە هەڵەکانی بەکارهێنانی ئاڵا 

 نابێت بە هیچ شێوەیەک ئاڵا لوول بکرێت
 نابێت بە هیچ شێوەیاک ئاڵا بە پێچەوانەوە دابندرێت یان بگریرێت
 هەر جۆرە سووکایاتیەک بە ئاڵا سزای زیندانە

ڕۆژی ئاڵا 
لە ساڵی ٢٠٠٩دا پەرلەمانی کوردستان بڕیاریدا کە ڕۆژی ١٧ی کانوونی یەکەمی ھەموو ساڵێک وەکو ڕۆژی ئاڵا دیاری بکرێت و لەو ڕۆژەدا سەرجەم ئاڵاکانی سەر دامودەزگاکانی ھەرێمی کوردستان بگۆڕدرێن و نوێ بکرێنەوە. ھۆکاری دانانی ئەم ڕۆژەش بۆ ئەوە دەگەڕێتەوە کە لە ١٧ی کانوونی یەکەمی ١٩٤٥ ئاڵای کوردستان لەسەر دامودەزگاکانی کۆماری مەھاباد هەڵگیران و پارێزگاریان لێکرا ، پەرلەمانی کوردستانیش وەک ڕێزێک بۆ ئەو ڕۆژە ١٧ی کانوونی یەکەم یان دیاریکرد بۆ ئەوەی بۆهەموو جیهانی بیسەلمێنن کە نەوەکانی قازی محەمەد و کوردستان ماون و نەمردون .

ئاڵاکانی تری کوردستان

ئەمانەش ببینە 
 ڕۆژی کوردی
 ئەی ڕەقیب

سەرچاوەکان

بەستەرە دەرەکییەکان 
 ئاڵا و سروودی نیشتیمانی - ماڵپەڕی حکوومەتی ھەرێمی کوردستان
 ئاڵای کوردستان بە کوالیتی بەرز بۆ چاپکردن 

ئاڵای وڵاتانی ئاسیا
ئاڵا نیشتمانییەکان
ھێما نەتەوەیییەکانی کوردستان
ھێمای نیشتمانی کوردان
مێژووی کورد
کوردستان
سیاسەتی کوردستان
سیاسەتی باشووری کوردستان
کوردەکانی باشووری کوردستان